ߞߓߊ߬ߟߊ߫

ߞߓߊ߬ߟߊ߫ ߟߋ߬ ߦߋ߫ ߞߐ߬ߢߌ߬ߣߊ߬ߘߎ߯ ߕߌ߲߬ߞߎߘߎ߲ ߞߎߓߋߘߊ ߣߴߊ߬ ߘߎ߰ߓߊ ߘߌ߫߸ ߛߙߊ߬ߟߏ߲߫ ߞߐ߰ߘߎ߮ ߞߊ߬ߝߏ߬ߓߏߟߏ߲ ߘߐ߫. ߞߓߊ߬ߟߊ߫ ߟߋ߬  ߦߋ߫ ߛߙߊ߬ߟߏ߲߫ ߞߐ߬ߘߎ߮ ߘߎ߰ ߢߣߊߡߊ ߘߏ߫ ߟߋ߬ ߘߌ߫߸ ߊ߬ ߣߴߊ߬ ߦߋ߫ ߞߏ߲ߞߏߘߐߟߊ ߦߙߐ ߘߏ߫ ߟߋ߬ ߘߌ߫، ߞߎ߬ߙߎ ߞߍߣߍ߲߫ ߦߋ߫ ߞߊ߬ ߡߍ߲ ߠߊߡߌߣߌ߲߫.

ߞߓߊ߬ߟߊ߫ ߦߋ߫ ߡߟߌ߫ ߝߘߎ߬ߓߍ߲߫ ߈߅ (ߞߎߘߍ߫ ߁߃߇) ߟߋ߬ ߟߊ߫ ߡߊߞߍߣߌ߫ ߞߐ߬ߘߎ߮-ߕߟߋ߬ߓߐ ߘߐ߫߸ ߏ߬ ߡߍ߲ ߦߋ߫ ߞߐ߬ߘߎ߮ ߘߎ߰ߓߊ ߘߌ߫، ߊ߬ ߣߌ߫ ߡߟߌ߫ ߂߀߀ ߖߊ߬ߕߋ߬ (ߞߎߘߍ߫ ߃߂߀) ߦߴߊ߬ ߣߌ߫ ߞߎߓߋߘߊ ߝߌ߬ߙߌߕߐ߲߬ ߕߴߏ߬ ߕߟߋ߬ߓߋ ߘߐ߫. ߞߓߊ߬ߟߊ߫ ߘߎ߰ߘߋ߲ ߞߍ߫ ߘߊ߫ ߡߐ߰ ߁߄ ߁߀߈ ߠߋ߬ ߘߌ߫ ߂߀߀߄ ߝߘߏ߬ߓߊ߬ ߕߐ߯ߛߓߍ ߝߍ߬، ߊ߬ ߣߴߊ߬ ߓߌ߬ߡߊ ߓߛߌ߬ߞߌ߬ߣߍ߲ ߦߋ߫ ߁߈߇߇߀ ߟߋ߬ ߘߌ߫. ߞߓߊ߬ߟߊ߫ ߛߌ߰ߓߊ߮ ߝߊ߲߬ߓߊ ߦߋ߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫߸ ߒ߬ߞߵߊ߬ ߞߍߣߍ߲߫ ߦߋ߫ ߦߏ߫ ߞߙߋߕߌߦߍ߲߫ ߝߊ߬ߙߊ߲߬ߝߊ߬ߙߊ߲߬ߣߊ ߘߏ߫ ߟߎ߫ ߝߣߊ߫ ߦߋ߫ ߦߋ߲߬.

ߞߓߊ߬ߟߊ߫ ߦߋ߫ ߛߣߍ߬ߞߍ ߕߊ߲ߓߊ߲ ߛߌ߲߬ߞߌߙߊ ߟߋ߬ ߘߌ߫߸ ߡߍ߲ ߛߌ߰ߣߍ߲߫ ߦߋ߫ ߛߙߊ߬ߟߏ߲߫ ߞߐ߬ߘߎ߮ ߞߐߞߘߐߟߊ ߘߐ߫߸ ߡߍ߲ ߛߎ߬ߘߎ߲߬ߡߊ߲߫ ߦߋ߫ ߞߐ߬ߣߐ߫ ߕߌ߲ߞߎߘߎ߲ ߣߌ߫ ߡߊ߲߬ߕߏ߲߬ߕߍ߫ ߓߐߣߏ߲ ߠߊ߫ ߖߌ߬ߣߍ߫ ߡߊ߬ߛߎߘߎ߲ߧߊ ߘߴߊ߬ߟߎ߫ ߣߌ߫ ߖߌ߬ߣߍ߫ ߕߍ߫. ߞߓߊ߬ߟߊ߫ ߦߋ߫ ߛߙߊ߬ߟߏ߲߫ ߘߎ߰ߓߊ ߟߎ߬ ߘߏ߫ ߟߋ߬ ߘߌ߫ ߘߎ߰ߞߟߏ ߟߊ߫ ߥߊ߬ߙߊ ߘߐ߫، ߒ߬ߞߵߊ߬ ߦߋ߫ ߦߙߐ߫ ߟߊߓߌ߬ߟߊ߬ߣߍ߲߬ߓߊ߫ ߟߋ߬ ߘߌ߫ ߖߊ߬ߡߊ ߟߊߛߌߦߊߦߊ ߘߐ߫ ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬.

ߞߓߊ߬ߟߊ߫ ߟߋ߬ ߦߋ߫ ߛߙߊ߬ߟߏ߲߫ ߛߏ ߓߍ߯ ߘߐ߫ ߝߘߊߝߘߊߣߍ߲ ߘߌ߫ ߛߌߦߊ ߟߊߛߌߦߊߦߊ ߘߐ߫߸ ߡߍ߲ ߘߐ߫ ߣߌ߫ ߛߌߦߊ߫ ߞߋߟߋ߲߫ ߛߌ߫ ߡߊ߫ ߞߵߊ߬ ߛߏ߯ߙߏߟߊ߲ ߝߊ߲߬ߓߊ ߘߌ߫ ߦߏ߫ ߞߐ߬ߢߌ߬ߣߊ߬ߘߎ߯ ߕߌ߲߬ߞߎߘߎ߲ ߕߐ߭ ߟߎ߬ ߦߋ߫ ߢߊ ߡߍ߲ ߡߊ߬، ߞߓߊ߬ߟߊ߫ ߛߌ߰ߓߊ߮ ߞߐ ߦߋ߫ ߒߞߏߝߐߟߊ (ߞߎ߬ߙߊ߲߬ߞߐ ߣߌ߫ ߡߊ߬ߣߌ߲߬ߞߊ) ߟߎ߬ ߟߋ߬ ߘߌ߫, ߊ߬ ߣߌ߫ ߖߊ߬ߟߏ߲߬ߞߊ ߟߎ߬߸ ߟߌ߲߬ߓߊ߲߸ ߊ߬ ߣߌ߫ ߝߌߟߊ ߟߎ߬. ߦߏ߫ ߛߙߊ߬ߟߏ߲߫ ߝߊ߲߬ߓߊ ߟߎ߬ ߦߋ߫ ߢߊ ߡߍ߲ ߡߊ߬ ߖߐ߫߸ ߛߙߊ߬ߟߏ߲߫ ߞߙߋ߬ߏߟ ߟߎ߬ ߟߊ߫ ߞߙߋ߬ߏߟ ߞߊ߲ ߠߋ߬ ߦߋ߫ ߞߓߊ߬ߟߊ߫ ߞߊ߲ ߠߎ߬ ߓߍ߯ ߘߐ߫ ߝߐߕߊ ߘߌ߫.

ߛߙߊ߬ߟߏ߲߬ߞߊ ߟߎ߬ ߟߊ߫ ߞߊ߲ߕߌ߯ ߞߘߐ߫ ߤߍߙߑߣߍߛ ߓߊߦ ߞߙߏ߬ߡߊ߫ ߞߵߊ߬ ߟߊ߫ ߂߀߁߂ ߛߊ߲߬ ߞߎߘߊ ߢߊ߰ߢߊ߮ ߞߍ߫ ߦߋ߲߬ ߠߋ߫. ߞߙߏ߬ߡߊ ߞߵߊ߬ ߟߊ߫ ߛߏ ߘߊߦߟߍ߫ ߓߋߟߋ߲ߠߊ ߞߍ߫ ߦߜ߭ߏߡߊߌߦߊ߫ ߞߣߍ ߟߋ߬ ߞߊ߲߬ ߞߓߊ߬ߟߊ߫، ߊ߬ ߣߴߊ߬ ߞߊ߬ ߛߊ߲߬ ߞߎߘߊ ߓߊ߬ߕߏ߬ߓߏ߲߫ ߠߊ߬ߕߊ߮ ߡߊߞߐ߬ߣߐ߲߬ ߤߏߟߌ߫ ߡߊߙߑߕߌߙ ߗߐߗ ߟߋ߬ ߟߴߊ߬ߟߋ߬ ߛߏ ߞߣߐ߫.

 ߘߐ߬ߝߐ 
ߝߊ߬ߙߊ߲߬ߛߌ߫ ߣߴߊ߲߬ߜ߭ߌߟߋ ߟߊ߫ ߛߌ߰ߞߊ߬ߝߐ ߞߐ ߘߐ߫ ߁߈߉߅ ߟߊ߫, ߓߙߌߕߊ߲ߓߞߊ ߟߎ߬ ߟߊ߫ ߟߐ߬ߘߊ ߟߊߦߟߍ߬ߡߊ߲߫ ߘߊ߫ ߞߊ߬ ߓߐ߫ ߝߟߊߓߊ߫ ߞߊ߬ ߥߊ߫ ߞߊ߬ߓߊ ߟߊ߫, ߞߏ߬ߣߌ߲߫ ߊ߲߬ߜ߭ߌߟߋ ߟߎ߬ ߟߊ߫ ߔߊ߬ߔߘߊ ߡߍ߲ ߕߊ߬ ߘߴߏ߬ ߕߎ߬ߡߊ ߟߊ߫߸ ߏ߬ ߡߴߊ߬ ߟߊߡߌߣߌ߲߫ ߕߏ߯ߘߊ ߕߐ߭ ߟߎ߬ ߦߌ߬ߘߊ߬. 

ߞߓߊ߬ߟߊ߫ ߞߘߐ ߦߋ߫ ߞߊ߬ߓߊ ߟߎ߬ ߟߊ߫ ߘߎ߱ ߟߋ߬ ߞߐߣߙߊ «ߟߊ߫» ߦߴߏ߬ ߡߍ߲ ߦߌ߬ߘߊ߬ ߟߊ߫. ߞߏ߬ߣߵߏ߬ ߓߍ߯ ߣߴߊ߬ ߕߊ߫߸ ߕߟߋ߬ߓߋ߬ߞߊ ߟߎ߬ ߟߊ߫ ߘߐ߬ߛߙߋ ߟߎ߬ ߦߴߊ߬ ߦߌ߬ߘߊ߬ ߟߊ߫ ߞߴߊ߬ ߦߋ߫ ߟߌ߲߬ߓߊ߲߬ ߞߊ߲ ߣߌ߫ ߝߌߟߊ߫ ߞߊ߲ ߠߋ߬ ߘߌ߫߸ ߡߍ߲ ߞߘߐ ߦߋ߫ ߓߊ߬ߟߊ ߓߘߊ ߘߌ߫.

ߊ߬ ߛߏ ߛߏ߯ߙߏߣߍ߲߫ ߦߋ߫ ߛߌߦߊ߫ ߛߊ߬ߓߊ߫ ߟߎ߫ ߟߊ߫ ߛߏ ߟߎ߬ ߟߋ߬ ߟߊ߫: ߜߊ߬ߥߎ߬ߙߌߦߊ߫ ߟߋ߬ ߦߋ߫ ߟߌ߲߬ߓߊ߲߬ ߛߏ߫ ߞߎ߲ߓߊ ߘߌ߫ ߥߙߊߥߙߊ߫ ߣߌ߫ ߦߜ߭ߏߡߦߊ߫ ߟߎ߫ ߦߋ߫ ߡߍ߲ ߘߐ߫، ߞߵߊ߬ ߕߘߍ߬ ߛߍ߲ߜߍ߲߫ ߞߎ߬ߙߊ߲߬ߞߐ ߟߎ߬ ߟߊ߫ ߘߎ߰ߓߊ ߘߌ߫.ߞߓߊ߬ߟߊ߫ ߡߙߊ ߕߟߊߣߍ߲߫ ߦߋ߫ ߞߎ߬ߙߊ߲߬ߞߐ ߣߌ߫ ߟߌ߲߬ߓߊ߲ ߠߎ߬ ߟߋ߬ ߕߍ߫. ߞߓߊ߬ߟߊ߫ ߛߏ ߥߙߊ߬ ߘߌߦߊ߫ ߘߊ߫ ߟߋ߬ ߕߙߌߕߊ߲ߓߊ߫ ߡߙߊ ߕߎ߬ߡߊ ߟߊ߫ . ߖߎ߬ߟߊ ߟߎ߬ ߣߌ߫ ߡߊ߬ߦߌ߬ߘߊ߬ߟߌ߬ߟߊ ߟߎ߬ ߞߊ߬ ߛߏ ߡߊߜߍ߲߫ ߏ߬ ߕߎ߬ߡߊ ߟߊ߫ ߁߉߃߀ ߟߊ߫، ߟߌߓߊ߲ߞߊ߫ ߝߟߐ ߟߎ߬ ߞߊ߬ ߝߎ߲ߞߎ߲ ߠߎ߬ ߘߊߦߍ߬ߟߍ߫ ߦߋ߲߬ ߁߉߄߇ ߞߐߝߍ߬.

߂߀߀߀ ߟߊ߫، ߡߊ߲߬ߕߏ߲߫ ߘߍ߬ߣߍ߲ ߞߵߊ߬ ߝߐ߫ ߞߏ߫ ߞߓߊ߬ߟߊ߫ ߡߍ߲ ߦߋ߫ ߞߐ߬ߘߎ߮ ߘߐ߫߸ ߞߴߏ߬ ߓߘߊ߫ ߝߟߐ߫ ߛߊ߬ߦߌ ߘߊߡߌ߬ߣߵߊ߬ ߢߊ߫ ߞߘߐ ߡߊ߬ ߞߊ߬ ߣߊ߲߬ߕߊ߲߬ ߞߍ߬ߟߍ ߕߴߌ ߘߐ߫. ߂߀߀߂ ߟߊ߫، ߝߐ߰ߓߍ߫ ߛߓߍ ߟߎ߫ ߞߵߊ߬  ߝߐ߫ ߞߏ߫ ߓߍ߲ߜ߭ߑߟߊߘߍߛ߭ ߞߐߞߊ߲ߞߏ ߟߎ߬ ߞߏߕߌ߮ ߓߘߊ߫ ߥߊ߫ ߓߐߒߡߊߟߌ ߟߊ߫ ߞߓߊ߬ߟߊ߫߸ ߞߏ߫ ߛߏ ߓߘߴߊ߬ ߟߊ߫ ߞߐߞߊ߲߫ ߡߐ߮ ߓߍ߯ ߘߐ߫ ߢߊ߬ߕߣߐ߬ߡߊ ߟߊߛߣߍ߫ ߦߋ߲߬.

 ߓߊ߲ߘߊ 
ߌ ߘߌ߫ ߛߋߴߌ ߕߊ߫ ߡߊ߬ߜ߭ߍ߲ ߞߍ߫ ߟߊ߫ߦߊ߲߬߸ ߊ߬ ߦߋ߫ ߞߍ߫ ߟߊ߫ ߘߌ߬؟

 ߛߌ߰ߓߊ߰ߓߙߍ߬ߟߐ߲ 
ߞߓߊ߬ߟߊ߫ ߣߊߡߎ߲ ߓߍ߯ ߘߐ߫ ߢߍߕߊ ߦߋ߫ ߛߌ߬ߟߡߊ߬ߦߊ ߟߋ߬ ߘߌ߫߸ ߞߵߏ߬ ߟߊߓߊ߬ߕߏ߫ ߌߛߟߊߞߦߊ ߟߊ߫. ߞߓߊ߬ߟߊ߬ ߦߋ߫ ߛߙߊ߬ߟߏ߲߫ ߛߌߦߊ ߟߎ߬ ߓߐߢߐ߲߯ߡߊ ߛߏ ߘߏ߫ ߟߋ߬ ߘߌ߫. ߊ߬ ߛߌߦߊ ߟߎ߬ ߦߋ߫ ߝߌߟߊ ߣߌ߫ ߞߎ߬ߙߊ߲߬ߞߐ߸ ߡߊ߬ߣߌ߲߬ߞߊ߸ ߕߡߌ߬ߣߍ߸ ߖߊ߬ߟߏ߲߬ߞߊ߸ ߊ߬ ߣߌ߫ ߟߌ߲߬ߓߊ߲ ߠߎ߬.

 ߞߟߋߞߟߋ 
ߓߌ߲߬ߕߎ߬ߡߊ߬ߣߌ߫ ߉߃.߇ ߟߋ߬ ߦߋ߫ ߘߌ߲߬ߞߌߙߊ ߥߎߢߊ߲ߓߍ ߘߌ߫߸ ߡߍ߲ ߦߋ߫ ߞߓߊ߬ߟߊ߫ ߣߌ߫ ߞߐߢߌ߬ߣߊ߬ߘߎ߯ ߕߌ߲߬ߞߎߘߎ߲ ߠߎ߬ ߓߍ߯ ߡߊߛߐ߫ ߟߊ߫. ߛߙߊ߬ߟߏ߲߫ ߡߊ߲߬ߕߏ߲ ߥߎߢߊ߲ߓߍ  ߣߴߊ߬ ߖߌ߬ߦߊ߬ߞߊ߲ (ߍߛ.ߍߟ.ߓߌ߭.ߛߌ߫) ߠߎ߬ ߦߋ߫ ߝߢߐ ߟߋ߬ ߘߐ߫ ߞߓߊ߬ߟߊ߫، ߊ߬ ߣߌ߫ ߓߌ.ߓߌ.ߛߌ ߣߌ߫ ߛߌ.ߍߣ.ߍߣ ߠߎ߬ ߣߌ߫ ߘߎ߲߬ߘߎ߬ߡߊ߬ ߞߟߋߞߟߋ߫ ߜߘߍ ߟߎ߬ ߛߌߦߊߡߊ߲ ߦߋ߫ ߝߢߐ ߟߋ߬ ߘߐ߫ ߡߐ߬ ߟߎ߬ ߦߋ߫߸ ߞߐߓߌߟߊ (ߛߊߕߋߟߌߕߌ) ߦߋ߫ ߡߍ߲ ߠߎ߬ ߓߟߏ߫ ߦߋ߲߬.

 ߟߊ߬ߞߟߏ߬ߞߟߏ߬ߟߌ 
ߞߎ߲߬ߠߊ߬ߛߌ߮ ߟߊ߫ ߞߊ߬ߙߊ߲߬ߕߊ ߛߊ߯ߘߊ߫ ߝߌߟߊߣߊ߲ ߦߋ߫ ߛߏ ߞߣߐ߫ ߦߋ߲߬߸ ߡߍ߲ ߠߎ߬ ߓߍ߯ ߦߋ߫ ߣߊߡߎ߲߫ ߞߊߙߊ߲߫ ߦߙߐ ߟߎ߬ ߘߌ߫. ߛߌ߬ߟߡߊ߬ ߞߊߙߊ߲ߕߊ߫ ߞߎߘߊ ߘߏ߫ ߦߋ߫ ߦߋ߲߬߸ ߞߓߊ߬ߟߊ߫ ߛߌ߬ߟߡߊ߬ߦߊ ߞߊ߬ߙߊ߲߬ߕߊ ߛߊ߯ߘߊ߫ ߝߌߟߊߣߊ߲، ߒ߬ߞߊ߬ ߏ߬ ߡߊߟߐ߲ߣߍ߲߫ ߕߍ߫ ߡߎߣߎ߲߬.

ߞߓߊ߬ߟߊ߫ ߞߊ߬ߙߊ߲߬ߕߊ ߛߊ߯ߘߊ߫ ߝߌߟߊߣߊ߲ ߞߊ߫ ߓߏ߲߬߸ ߊ߬ ߘߏ߲߬ ߦߋ߫ ߞߊ߬ߙߊ߲߬ߕߊ߰ ߞߘߐ ߟߋ߬ ߝߣߊ߫ ߘߌ߫. ߊ߬ߟߋ߫ ߟߐ߬ ߘߊ߫ ߞߊߕߏߟߞߌ߫ ߗߋߦߟߊ ߟߎ߬ ߟߋ߬ ߓߟߏ߫.

 ߝߊ߬ߘߌ߬ߡߊ߬ߞߟߏ 
ߞߓߊ߬ߟߊ߫ ߝߣߊ߫ ߦߋ߫ ߟߋ߬ ߦߏ߫ ߛߙߊ߬ߟߏ߲߫ ߝߊ߲߭ ߕߐ߭ ߟߎ߬ ߦߋ߫ ߢߊ ߡߍ߲ ߡߊ߬߸ ߕߏ߬ߟߊ߲߬ߕߊ߲ ߠߋ߬ ߦߴߊ߬ ߝߊ߬ߘߌ߬ߡߊ߬ߞߟߏ ߓߍ߯ ߘߐ߫ ߢߍߕߊ ߘߌ߫. ߊ߬ ߕߏ߬ߟߊ߲߬ߕߊ߲߬ ߛߘߍ ߓߍ߯ ߘߐ߫ ߢߍߕߊ ߦߋ߫ ߓߌ߲ߕߎߡߊߣߌ߲߫ ߞߐ߬ߛߐ߲ ߠߋ߬ ߘߌ߫. ߥߊ߯ߕߌ ߣߌ߲߬ ߠߊ߫ ߕߊ߲߬، ߏ߬ ߟߎ߬ ߦߋ߫ ߕߏߟߏ߲߫ ߠߊ߫ ߛߙߊ߬ߟߏ߲߫ ߞߊ߬ߝߏ ߛߘߍߞߎߘߎ߲߫ ߝߟߐ ߟߋ߬ ߘߐ߫߸، ߊ߬ߟߋ ߟߋ߬ ߦߋ߫ ߞߊ߬ߝߏ ߛߘߍ߫ ߛߊ߲ߘߐߕߊ߫ ߝߌߟߊߣߊ߲ ߘߌ߫߸ ߊ߬ߟߋ ߟߋ߬ ߝߣߊ߫ ߦߋ߫ ߕߏ߬ߟߊ߲߬ߕߊ߲߬ ߛߘߍ߫ ߝߌߟߊߣߊ߲ ߘߌ߫.

 ߝߊ߲ߓߏ߲ ߣߌ߫ ߟߐ߬ߟߌ߬ߝߋ߲ ߠߎ߬ 

ߦߌߟߡߊ:ߛߙߊ߬ߟߏ߲߫
ߦߌߟߡߊ:ߛߙߊ߬ߟߏ߲߫ ߞߎ߬ߙߎ
ߦߌߟߡߊ:ߞߓߊ߬ߟߊ߫
ߦߌߟߡߊ:ߊߝߙߌߞߌ߬ ߕߟߋ߬ߓߋ